CELEX: 62018CN0122
Language: bg
Date: 2018-02-14 00:00:00
Title: Дело C-122/18: Иск, предявен на 14 февруари 2018 г. — Европейска комисия/Италианска република

9.4.2018   
            
            
               BG
            
            
               Официален вестник на Европейския съюз
            
            
               C 123/13
            
         Иск, предявен на 14 февруари 2018 г. — Европейска комисия/Италианска република
   (Дело C-122/18)
   (2018/C 123/19)
   Език на производството: италиански
   
      Страни
   
   
      Ищец: Европейска комисия (представители: G. Gattinara и C. Zadra)
   
      Ответник: Италианска република
   
      Искания на ищеца
   
   
               —
            
            
               да се установи, че като не е гарантирала и като продължава да не гарантира, че органите на публичната администрация не допускат превишаване на сроковете от 30 или 60 календарни дни за погасяването на търговските си задължения, Италианската република не е изпълнила задълженията си по силата на Директива 2011/7/ЕС на Европейския парламент и на Съвета от 16 февруари 2011 година относно борбата със забавяне на плащането по търговски сделки (ОВ L 48, стр. 1), и по-специално, задълженията по член 4 от посочената директива,
            
         
               —
            
            
               да се осъди Италианска република да заплати съдебните разноски.
            
         
      Основания и основни доводи
   
   Данните, с които разполага Комисията и които се основават на информация, предоставена от Италианската република в досъдебната процедура, сочат, че 30-дневните или 60-дневните сроковете за плащане, посочени в член 4 от Директива 2011/7/ЕС относно борбата със забавяне на плащането, се превишават не от отделни органи, а от цели категории органи на публичната администрация, не по повод на отделна търговска сделка, а като средно забавяне на плащанията по отношение на всички сделки, сключени от посочените административни органи, и — на последно място — не за определен период от време, а постоянно, считано от септември 2014 г. до предявяването на настоящия иск. Ето защо Комисията приема за доказано продължаваното и системно неизпълнение на член 4 от Директивата.